ડ્રોનના લાઈસન્સ માટે પણ કેટલાક નિયમો બનાવાયા છે. જેમકે, ઉંમર 18 વર્ષ હોવી જોઈએ, 10મા ધોરણ સુધી ભણેલા હોવા જોઈએ અને ડ્રોન માટે અંગ્રેજી આવડવું પણ જરૂરી છે. સાથે જ કેટલાક વિસ્તારો ‘નો ફ્લાય ઝોન’ જાહેર કરાયા છે. તેમાં ઈન્ટરનેશનલ બોર્ડરની પાસેના એરપોર્ટ, વિજય ચોક, સચિવાલય, મિલેટ્રી વિસ્તાર વગેરે સામેલ છે. એવિએશન મિનિસ્ટર જયંત સિંહાએ આ પ્રસંગે જણાવ્યું કે, હાલ તો લાઈન ઓફ સાઈટવાળા ડ્રોનને મંજૂરી આપી છે, આવનારા સમયમાં બિયોન્ડ લાઈન ઓફ સાઈટ ડ્રોનને મંજૂરી મળી શકે છે.